[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.11.2008

COM(2008) 741 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Οι δραστηριότητες του Ευρωπαϊκού Κέντρου Πρόληψης και Ελέγχου των Νόσων όσον αφορά τα μεταδοτικά νοσήματα: τα θετικά αποτελέσματα από την ίδρυση του Κέντρου και μετά, οι προγραμματισμένες δραστηριότητες και οι ανάγκες πόρων

{SEC(2008) 2792}

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Οι δραστηριότητες του Ευρωπαϊκού Κέντρου Πρόληψης και Ελέγχου των Νόσων όσον αφορά τα μεταδοτικά νοσήματα: τα θετικά αποτελέσματα από την ίδρυση του Κέντρου και μετά, οι προγραμματισμένες δραστηριότητες και οι ανάγκες πόρων

ΕΙΣΑΓΩΓΗ

Το Ευρωπαϊκό Κέντρο Πρόληψης και Ελέγχου Νόσων (ECDC) είναι οργανισμός της Ευρωπαϊκής Ένωσης (ΕΕ) στον οποίο έχει ανατεθεί το καθήκον παρακολούθησης, εκτίμησης και γνωστοποίησης των απειλών για την ανθρώπινη υγεία από τα μεταδοτικά νοσήματα. Η έδρα του Κέντρου βρίσκεται στη Στοκχόλμη, ενώ η λειτουργία του άρχισε το Μάιο του 2005.

Ενώ η δημόσια υγεία παραμένει πρωταρχικά στην αρμοδιότητα των κρατών μελών στην ΕΕ, το ECDC υποστηρίζει το έργο των εθνικών οργανισμών ελέγχου των νόσων της Ευρώπης. Το Κέντρο συγκεντρώνει πληροφορίες σχετικά με επιδημίες από ολόκληρο τον κόσμο και υποστηρίζει ένα κοινοτικό σύστημα ταχείας προειδοποίησης σχετικά με την επιδημική έξαρση λοιμωδών νοσημάτων. Καταρτίζει στατιστικές και αναλύσεις σε επίπεδο ΕΕ σχετικά με όλα τα λοιμώδη νοσήματα. Όταν το σύστημα προειδοποίησης εντοπίζει ένα εστία νοσήματος μεγάλης σημασίας σε επίπεδο ΕΕ ή όταν στις στατιστικές εντοπίζεται κάποια ανησυχητική τάση, το ECDC διενεργεί ταχύτατα εκτίμηση του επιπέδου της απειλής που διαγράφεται για τη δημόσια υγεία στην Ευρώπη. Όταν υπάρχουν ζητήματα που απαιτούν επιστημονικές συμβουλές σε επίπεδο ΕΕ, το ECDC συγκεντρώνει γνώσεις και εμπειρογνωμοσύνη από ολόκληρη την Ευρώπη για να παραγάγει τις εν λόγω συμβουλές. Κατόπιν αιτήματος κράτους μέλους, το ECDC θα αποστείλει εμπειρογνώμονες επιτόπου για την υποστήριξη των εθνικών αρχών που ασχολούνται με μια επιδημική έξαρση. Στο πλαίσιο όλων των δραστηριοτήτων του, το ECDC συνεργάζεται στενά με την Ευρωπαϊκή Επιτροπή, τα κράτη μέλη και άλλους εταίρους, όπως η Παγκόσμια Οργάνωση Υγείας (ΠΟΥ), για την πρόληψη και τον έλεγχο των νόσων και για την κοινοποίηση των πορισμάτων του στους άμεσα ενδιαφερομένους για τη δημόσια υγεία στην Ευρώπη και στο ευρύτερο ευρωπαϊκό κοινό.

Τα αποτελέσματα μιας ανεξάρτητης αξιολόγησης των δραστηριοτήτων του ECDC δείχνουν ότι οι βασικοί παράγοντές του – η Επιτροπή και τα κράτη μέλη – εκτιμούν τις υπηρεσίες που παρέχει το Κέντρο και θεωρούν ότι συμβάλλει σημαντικά στην καταπολέμηση των λοιμωδών νοσημάτων.

Ωστόσο, το Κέντρο εξακολουθεί να βρίσκεται σε πρώιμο στάδιο ανάπτυξής του. Οι βασικές υπηρεσίες που παρέχει είναι χρήσιμες, αλλά δεν ανταποκρίνονται σε όλες τις ανάγκες και τις προσδοκίες των θεσμικών παραγόντων του. Παραδείγματος χάρη, απαιτείται πρόσθετη εκτεταμένη εργασία για τη βελτίωση της ποιότητας και της συγκρισιμότητας των στοιχείων επιτήρησης των νόσων σε επίπεδο ΕΕ. Το έργο του ECDC όσον αφορά την οικοδόμηση ικανοτήτων στον τομέα της δημόσιας υγείας των κρατών μελών απαιτεί εδραίωση και ανάπτυξη, ενώ η υποστήριξη από εμπειρογνώμονες που μπορεί να προσφέρει στις μεμονωμένες εθνικές αρχές είναι, επί του παρόντος, μάλλον περιορισμένη. Επιπλέον, πρέπει να γίνουν πολλά ακόμα όσον αφορά τη δημιουργία μιας βάσης γνώσεων σχετικά με τα αποτελεσματικά μέτρα πρόληψης των λοιμωδών νοσημάτων.

Το 2007, το διοικητικό συμβούλιο του ECDC, το οποίο περιλαμβάνει αντιπροσώπους από όλα τα κράτη μέλη, την Ευρωπαϊκή Επιτροπή και το Ευρωπαϊκό Κοινοβούλιο, ενέκρινε ένα στρατηγικό πολυετές πρόγραμμα για το Κέντρο έως και το 2013[1], στο οποίο διατυπώνονται τα αναμενόμενα επιτεύγματα έως το 2013, καθώς και οι αναγκαίοι πόροι. Παρόλο που το ζητούμενο επίπεδο επένδυσης στο εν λόγω πρόγραμμα είναι σημαντικό, πρέπει να θεωρηθεί στο πλαίσιο τόσο του οικονομικού όσο και του ανθρώπινου αντίκτυπου των λοιμωδών νοσημάτων.

Η αποτελεσματική συνεργασία σε επίπεδο ΕΕ μπορεί να συμβάλει στη βελτίωση της πρόληψης των νόσων και των προσπαθειών ελέγχου σε ολόκληρη την Ευρώπη, στην οικοδόμηση της ετοιμότητας δράσης κατά μεγάλων επιδημιών και στην εξασφάλιση του ταχύτατου περιορισμού των συνήθων επιδημικών εξάρσεων. Η ενίσχυση της ικανότητας σε επίπεδο ΕΕ στον τομέα αυτό είναι συνεπώς μία σοφή επένδυση.

1. ΣΤΟΧΟΣ ΤΗΣ ΠΑΡΟΥΣΑΣ ΑΝΑΚΟΙΝΩΣΗΣ

Η παρούσα ανακοίνωση, από κοινού με το συνημμένο δημοσιονομικό δελτίο, στοχεύει να παράσχει επισκόπηση του έργου του ECDC κατά τα τρία πρώτα έτη της ύπαρξής του καθώς και επισκόπηση των σχεδίων του για μελλοντική ανάπτυξη. Στο πλαίσιο αυτό, η ανακοίνωση θα επικεντρωθεί, ειδικότερα, στα εξής:

- τις προτεραιότητες που προσδιορίζονται στο στρατηγικό πολυετές πρόγραμμα του ECDC για το 2007–2013 προκειμένου το Κέντρο να εκπληρώσει την εντολή του για την ενίσχυση της άμυνας της Ευρώπης κατά των λοιμωδών νοσημάτων·

- τις δημοσιονομικές προοπτικές 2007-2013·

- στοιχεία των αποτελεσμάτων της εξωτερικής αξιολόγησης του Κέντρου·

- την ευρωπαϊκή προστιθέμενη αξία του Κέντρου κατά τα πρώτα έτη ύπαρξής του.

2. ΤΡΕΧΟΥΣΑ ΕΝΤΟΛΗ

Σύμφωνα με τον κανονισμό (ΕΚ) αριθ. 851/2004 για την ίδρυση του ECDC, «Αποστολή του Κέντρου είναι ο εντοπισμός, η αξιολόγηση και η γνωστοποίηση υπαρχόντων και αναδυόμενων απειλών για την ανθρώπινη υγεία από μεταδοτικές νόσους. Σε περίπτωση εκδήλωσης άλλων ασθενειών άγνωστης προέλευσης που υπάρχει πιθανότητα να μεταφερθούν στην Κοινότητα ή να εξαπλωθούν εντός αυτής, θα πρέπει το Κέντρο να έχει την αρμοδιότητα τα ενεργεί με ιδία πρωτοβουλία μέχρις ότου καταστεί γνωστή η εστία εκδήλωσης και σε συνέχεια σε συνεργασία με τις αρμόδιες αρχές σε εθνικό και κοινοτικό επίπεδο, όπως κρίνεται σκόπιμο».

3. ΤΑ ΚΥΡΙΑ ΕΠΙΤΕΥΓΜΑΤΑ (2005-2007)

Επισκόπηση

Στους τομείς της επιτήρησης των νόσων και της ταχείας προειδοποίησης είναι σημαντικό να αναγνωριστεί ότι το ECDC αξιοποίησε συστήματα που εφαρμόζονταν πριν από τη δημιουργία του. Τα πρώτα δίκτυα για τη συγκέντρωση πανευρωπαϊκών στοιχείων σχετικά με τα λοιμώδη νοσήματα (σχετικά με HIV/AIDS και φυματίωση) δημιουργήθηκαν εδώ και μία δεκαετία τουλάχιστον πριν το ECDC να καταστεί λειτουργικό. Έως το 2005, όταν άρχισε να λειτουργεί το ECDC, υπήρχαν συνολικά 17 δίκτυα αποκλειστικής παρακολούθησης (DSN) που συγκέντρωναν στοιχεία σχετικά με τις διάφορες νόσους ή τις διάφορες ομάδες νόσων. Κάθε δίκτυο είχε τη δική του δομή, τα δικά του συστήματα αναφοράς και βάσεις δεδομένων. Μία από τις βασικές προκλήσεις για το ECDC κατά τη φάση εκκίνησής του ήταν να μεταβεί προς ένα πιο ολοκληρωμένο σύστημα συγκέντρωσης στοιχείων σε επίπεδο ΕΕ για τα λοιμώδη νοσήματα. Το Κέντρο άρχισε, σταδιακά, να αναλαμβάνει όλες τις δραστηριότητες των εν λόγω δικτύων και να δημιουργεί μια «υπηρεσία ενιαίας εξυπηρέτησης» για στοιχεία σε επίπεδο ΕΕ.

Στον τομέα των έγκαιρων ειδοποιήσεων, το ECDC, από το 2007 και μετά, φιλοξενούσε το σύστημα έγκαιρου συναγερμού και αντίδρασης για τις απειλές κατά της υγείας (EWRS) εξ ονόματος της Ευρωπαϊκής Επιτροπής. Αυτό το ασφαλές σύστημα επιτρέπει στις υγειονομικές αρχές των κρατών μελών να ανταλλάσσουν προειδοποιήσεις σχετικά με επιδημικές εξάρσεις νόσων που έχουν τη δυνατότητα να εξαπλωθούν πέραν των συνόρων. Ενώ το σύστημα αυτό προϋπήρχε εδώ και αρκετά χρόνια, το ECDC προσθέτει την ικανότητά του να αναλύει στοιχεία επιδημιών – πληροφορίες που συλλέχθηκαν από τα μέσα ενημέρωσης και άλλες μη επίσημες πηγές από όλον τον κόσμο – καθώς και την ικανότητα να αναλύει ταχύτατα απειλές όταν αυτές εντοπίζονται.

Η ικανότητα του ECDC να εκπονεί εκτιμήσεις επικινδυνότητας και επιστημονικές συμβουλές για να ενημερώνει τους αρμόδιους λήψης αποφάσεων σε επίπεδο ΕΕ αποτελεί μια νέα εξέλιξη όσον αφορά την ασφάλεια της υγείας στην Ευρώπη. Το 2003, όταν η νόσος SARS κατέστη ζήτημα ανησυχίας παγκοσμίως αλλά και σε όλες τις χώρες της ΕΕ, δεν υπήρχε σε εφαρμογή μηχανισμός για την εκπόνηση κοινής εκτίμησης της επικινδυνότητας για την Ευρώπη ή για την παροχή συμβουλών σχετικά με το επίπεδο της αντίδρασης που ήταν αναγκαίο. Οι χώρες υιοθέτησαν διαφορετικές απόψεις σχετικά με ζητήματα όπως κατά πόσον οι πολίτες που εισέρχονταν στην ΕΕ από πληγείσες χώρες πρέπει να ελέγχονται για SARS και κατά πόσον πρέπει να συνιστάται στους πολίτες της ΕΕ να μην ταξιδεύουν στην Άπω Ανατολή. Η σημασία επίτευξης κοινής άποψης της ΕΕ για αυτά τα μέτρα είναι η εξής: δεδομένων των ανοικτών συνόρων μεταξύ των χωρών ΕΕ, ο έλεγχος των ανθρώπων που εισέρχονται στην ΕΕ μπορεί να είναι αποτελεσματικός, μόνον εάν γίνεται από όλα τα κράτη μέλη.

Εκτός του ότι διαθέτει την ικανότητα και τα συστήματα για να ανταποκριθεί σε επείγουσες καταστάσεις, το ECDC συνεργάζεται με την Επιτροπή και τα κράτη μέλη για την ενίσχυση της ετοιμότητας της ΕΕ κατά επιδημιών και την ενίσχυση των συστημάτων του πρόληψης και ελέγχου έναντι των βασικών λοιμωδών νοσημάτων που απειλούν τη ζωή των ανθρώπων. Τα στοιχεία αυτά οικοδόμησης ετοιμότητας και ενίσχυσης της βάσης γνώσεων για τη δημόσια υγεία αποτελούν νέες δραστηριότητες σε επίπεδο ΕΕ. Ακόμη, παρόλο που η κατάρτιση των εμπειρογνωμόνων σε ζητήματα δημόσιας υγείας χρηματοδοτήθηκε βάσει του προγράμματος υγείας της ΕΕ πριν από τη δημιουργία του ECDC, αυτή η λειτουργία οικοδόμησης ικανοτήτων επεκτάθηκε σημαντικά μέσω του ECDC.

Το Κέντρο έχει την αρμοδιότητα να προσδιορίζει σημαντικά κενά όσον αφορά τις γνώσεις για τη δημόσια υγεία με βάση στοιχεία και ο προσδιορισμός αυτών των κενών αποτελεί κανονικό μέρος των επιστημονικών συμβουλών και των επιστημονικών γνωμών που παράγει το ECDC. Για την αντιμετώπιση αυτών των αναγκών για έρευνα προσανατολισμένη στη δημόσια υγεία, το Κέντρο συνεργάζεται στενά με τη ΓΔ SANCO (και το πρόγραμμα υγείας της) και με τη ΓΔ RTD (κυρίως το πρόγραμμα πλαίσιό της).

Ο συντονισμός με τη ΓΔ SANCO περιλαμβάνει επίσημες συνεδριάσεις του ECDC και της μονάδας SANCO C3 για την ανταλλαγή προγραμμάτων εργασίας με παρακολούθηση μέσω εξαμηνιαίων τηλεδιασκέψεων. Ο συντονισμός με τη ΓΔ RTD εξασφαλίζεται μέσω της συμμετοχής του διευθυντή του ECDC ως μέλους του συμβουλευτικού φορέα της ΓΔ RTD (ιδίως τον προσδιορισμό από τους εμπειρογνώμονες του ECDC των αναγκών για έρευνα προσανατολισμένη στη δημόσια υγεία, λαμβάνοντας υπόψη τις προσκλήσεις υποβολής προτάσεων που προγραμματίζει η ΓΔ RTD). Επιπλέον, γίνονται συχνές επαφές μεταξύ του προσωπικού της Επιτροπής και του ECDC σχετικά με ορισμένες πρωτοβουλίες στις οποίες συζητούνται οι ερευνητικές ανάγκες· δύο πρόσφατα παραδείγματα ήταν μια συνεδρίαση σχετικά με την ανάγκη νέων διαγνωστικών μέσων για τη φυματίωση και μια συνεδρίαση σχετικά με την ανάγκη έρευνας όσον αφορά τη μετάδοση της γρίπης.

Μέσω αυτών των επίσημων και ανεπίσημων μηχανισμών το ECDC στοχεύει στη δημιουργία συνεργιών και την αποφυγή επικαλύψεων με άλλα κοινοτικά χρηματοδοτούμενα προγράμματα στους τομείς της δραστηριότητάς του.

Αξιολόγηση του Κέντρου

Η εξωτερική αξιολόγηση του Κέντρου ανατέθηκε, μέσω ανοικτής πρόσκλησης υποβολής προσφορών το Μάιο του 2007 για την αξιολόγηση α) της ενδεχόμενης ανάγκης επέκτασης της αποστολής του Κέντρου σε άλλες σχετικές δραστηριότητες κοινοτικού επιπέδου στον τομέα της δημόσιας υγείας, ιδίως παρακολούθησης της υγείας και β) του προγραμματισμού τέτοιων επανεξετάσεων (άρθρο 31 κανονισμός 851/2004/ΕΚ).

Η τελική έκθεση[2] υποβλήθηκε στο διοικητικό συμβούλιο το Σεπτέμβριο του 2008. Οι αξιολογητές κατέληξαν στο συμπέρασμα ότι «το ECDC λειτούργησε ικανοποιητικά, λαμβάνοντας υπόψη το πλαίσιό του, δηλαδή το ότι λειτουργούσε για δύο μόνον έτη». Η έκθεση καταλήγει στο συμπέρασμα ότι « η ύπαρξη του ECDC θεωρείται δικαιολογημένη και ότι αυτό μπορεί πλέον να αρχίσει να εμβαθύνει τις αρμοδιότητές του», ενώ επιβεβαιώνει περαιτέρω ότι το « Κέντρο συνέβαλε σημαντικά στην καταπολέμηση των μεταδοτικών νοσημάτων, πέτυχε να καθιερωθεί ως ανεξάρτητο Κέντρο επιστημονικής αριστείας, θεωρείται από τους θεσμικούς παράγοντες ως προστιθέμενη αξία που παρέχει κυρίως πολύ χρήσιμες πληροφορίες και δικτύωση και ότι έχει σαφή παρουσία στη διεθνή σκηνή» . Οι αξιολογητές εντόπισαν επίσης ορισμένα ζητήματα που πρέπει να αντιμετωπιστούν, ιδίως την περαιτέρω αξιοποίηση της συνεργασίας σχετικά με τη γνωστοποίηση του κινδύνου στους διάφορους εμπλεκόμενους παράγοντες καθώς και την αποσαφήνιση των ρόλων και των αρμοδιοτήτων της Επιτροπής, του ECDC και των κρατών μελών όσον αφορά την εκτίμηση της διακινδύνευσης και τη διαχείριση του κινδύνου.

Οι εξωτερικοί παρατηρητές συνέστησαν επίσης στο Κέντρο να εξακολουθήσει να βελτιώνει την αποτελεσματικότητα ιδίως με την περαιτέρω ανάπτυξη συστημάτων διαχείρισης πληροφοριών, την αύξηση του συντονισμού των λειτουργικών μονάδων και των οριζόντιων προγραμμάτων συγκεκριμένων νόσων και του καλύτερου καθορισμού των διαδικασιών εργασίας.

Όσον αφορά την πιθανή αλλαγή της εντολής του οργανισμού, η έκθεση εξωτερικής αξιολόγησης καταλήγει στο συμπέρασμα ότι το ECDC πρέπει να επικεντρωθεί στην εδραίωση των σημερινών καθηκόντων, παρέχοντας ευκαιρίες στο Κέντρο να ξεκινήσει νέες δραστηριότητες στο πλαίσιο της υφιστάμενης εντολής.

4. ΟΙ ΠΡΟΚΛΗΣΕΙΣ (2007-2013)

Εκπλήρωση της εντολής μέσω της εφαρμογής του στρατηγικού πολυετούς προγράμματος

Σύμφωνα με το άρθρο 14 παράγραφος 5 στοιχείο δ) του κανονισμού ίδρυσης του ECDC, το διοικητικό συμβούλιο του Κέντρου ενέκρινε, τον Ιούνιο του 2007, ένα στρατηγικό πολυετές πρόγραμμα 2007-2013 το οποίο αποτελεί το πλαίσιο για την εφαρμογή των καθηκόντων του όπως ορίζεται στην εντολή του. Τα ετήσια προγράμματα εργασίας του Κέντρου για τα έτη 2007 και 2008 καταρτίστηκαν αντίστοιχα. Η ανάλυση της κατάστασης των μεταδοτικών νοσημάτων στην ΕΕ επιτεύχθηκε στο πλαίσιο της πρώτης ετήσιας επιδημιολογικής έκθεσης που έδωσε τη δυνατότητα στο Κέντρο να προσδιορίσει τις βασικές προκλήσεις που αντιμετωπίζει η Ευρώπη. Η πολυετής στρατηγική επιδίωξε να αντιμετωπίσει τις προκλήσεις αυτές.

Προσδιορίστηκαν επτά επιχειρησιακοί στόχοι. Το έργο θα επεκταθεί σε ορισμένες δράσεις προτεραιότητας. Ο ακόλουθος πίνακας συνοψίζει τους κύριους άξονες του πολυετούς στρατηγικού προγράμματος και την αντιστοιχία τους με την τρέχουσα επιχειρησιακή δομή του ECDC.

Στόχοι του ECDC SMWP 2007-2013 | Η δομή του ECDC (και παραπομπή στον κανονισμό ίδρυσης) |

Έως το 2013 |

1. «Το ECDC θα έχει συμβάλει σημαντικά στη βάση επιστημονικών γνώσεων για τα μεταδοτικά νοσήματα και τις συνέπειές τους για την υγεία, για τους αντίστοιχους καθοριστικούς παράγοντες, τις μεθόδους πρόληψης και ελέγχου τους και τα χαρακτηριστικά σχεδιασμού που ενισχύουν την αποτελεσματικότητα και την αποδοτικότητα των προγραμμάτων τους πρόληψης και ελέγχου». | Προγράμματα για συγκεκριμένες νόσους: α. λοιμώξεις του αναπνευστικού συστήματος (γρίπη και φυματίωση)· β. σεξουαλικώς μεταδιδόμενες λοιμώξεις, συμπεριλαμβανομένων του HIV και των αιματογενώς μεταδιδόμενων ιών· γ. ασθένειες που μεταδίδονται μέσω των τροφίμων και μέσω του νερού και ζωονόσοι· δ. αναδυόμενες ασθένειες και ασθένειες που μεταδίδονται από φορείς· ε. ασθένειες που προλαμβάνονται με εμβολιασμό· στ. μικροβιακή αντοχή και λοιμώξεις που συνδέονται με την υγειονομική περίθαλψη· (Άρθρο 2, απόφαση 2119/98/ΕΚ) |

2. «Το ECDC θα αποτελέσει το εστιακό σημείο για την επιτήρηση των μεταδοτικών νοσημάτων στην Ευρωπαϊκή Ένωση και το έγκυρο σημείο αναφοράς για την ενίσχυση των συστημάτων επιτήρησης στα κράτη μέλη». | Επιδημιολογική επιτήρηση (Άρθρο 5, 11) |

3. «Η φήμη του ECDC όσον αφορά την επιστημονική αριστεία και τον ηγετικό ρόλο θα εδραιωθεί μεταξύ των εταίρων του στον τομέα της δημόσιας υγείας και το ECDC θα αποτελέσει σημαντικό πόρο για επιστημονικές πληροφορίες και συμβουλές σχετικά με τα μεταδοτικά νοσήματα για την Επιτροπή, το Ευρωπαϊκό Κοινοβούλιο, τα κράτη μέλη και τους πολίτες τους». | Επιστημονικές συμβουλές (Άρθρο 6) |

4. «Το ECDC θα αποτελέσει το σημείο υποστήριξης αναφοράς στην Ευρωπαϊκή Ένωση για την ανίχνευση, αξιολόγηση, έρευνα και συντονισμένη αντίδραση στις αναδυόμενες απειλές από μεταδοτικά νοσήματα, συμπεριλαμβανομένων των απειλών που συνδέονται με τη σκόπιμη απελευθέρωση βιολογικών παραγόντων και νόσους άγνωστης προέλευσης». | Ετοιμότητα και αντίδραση (Άρθρο 8, 10)) |

5. «Έως το 2013, το ECDC θα αποτελέσει το βασικό κέντρο υποστήριξης αναφοράς στην Ευρωπαϊκή Ένωση για την ενίσχυση και την οικοδόμηση ικανοτήτων μέσω κατάρτισης για την πρόληψη και τον έλεγχο μεταδοτικών νοσημάτων και νοσημάτων άγνωστης προέλευσης». | Κατάρτιση (Άρθρο 9) |

6. «Έως το 2013, τα αποτελέσματα της επικοινωνίας του ECDC θα αποτελέσουν την κύρια ευρωπαϊκή πηγή έγκυρων και ανεξάρτητων επιστημονικών και τεχνικών πληροφοριών στον τομέα του και το ECDC το σημείο υποστήριξης αναφοράς στην Ευρωπαϊκή Ένωση για γνωστοποίηση κινδύνου σχετικά με τα μεταδοτικά νοσήματα». | Ανακοινώσεις για θέματα υγείας (Άρθρα 11, 12) |

7. «Το ECDC θα έχει ένα διαρθρωμένο πρόγραμμα συνεργασίας σχετικά με τα μεταδοτικά νοσήματα με όλα τα κράτη μέλη, την Επιτροπή και άλλους συναφείς οργανισμούς της Ευρωπαϊκής Ένωσης και θα έχει στενή εταιρική σχέση με την ΠΟΥ και άλλους επιλεγμένους εταίρους σε περιφερειακό και παγκόσμιο επίπεδο». | Εταιρικές σχέσεις (Άρθρα 4, 5, 10,12) |

8. «Να παρέχει διοίκηση, ηγεσία, να εξασφαλίζει την εξορθολογισμένη διαχείριση, οργάνωση και να ενισχύει την αριστεία όσον αφορά την παροχή υπηρεσιών και τη διευκόλυνση των επιχειρησιακών δραστηριοτήτων του Κέντρου, να εξασφαλίζει ότι οι ανθρώπινοι και δημοσιονομικοί πόροι τυγχάνουν της κατάλληλης και αποτελεσματικής διαχείρισης καθώς και να καταστήσει το Κέντρο ικανοποιητικό περιβάλλον εργασίας». | Ιδιαίτερο γραφείο του διευθυντή και διοίκηση |

Προγραμματισμένες ιεραρχημένες δραστηριότητες και οι επακόλουθες ανάγκες σε προσωπικό.

Η κύρια πρόκληση ως προς την ανάπτυξη του ECDC είναι να εξασφαλίσει την κάλυψη όσον αφορά την εμπειρογνωμοσύνη για το σύνολο των 55 τομέων νόσων για τις οποίες το ECDC έχει την αρμοδιότητα και για τις οποίες αυτό έως σήμερα δεν ισχύει. Συνεπώς, στα προγράμματα για τις συγκεκριμένες νόσους προβλέπεται μεγαλύτερο μέρος πρόσθετου ανθρώπινου δυναμικού, ενώ και η αύξηση της ικανότητας των λειτουργικών μονάδων επικεντρώνεται στην εμπειρογνωμοσύνη στους τομείς των νόσων.

Η εμπειρογνωμοσύνη που απαιτείται για τα καθήκοντα του ECDC είναι, επιπλέον, εξειδικευμένη με απαίτηση κυρίως για ιατρούς και, ως εκ τούτου, δικαιολογούνται προτάσεις για κατάλληλη διαβάθμιση[3] και με τεχνική και διοικητική υποστήριξη έτσι ώστε να μπορούν να επικεντρωθούν πλήρως στο ρόλο τους ως εμπειρογνωμόνων.

Οι δείκτες φόρτου εργασίας

2007 | 2008 | 2009 | 2010 | % διακύμανση 2008/2010 | Αύξηση προσωπικού 2008/2010 |

Στόχος 1 (Προγράμματα για συγκεκριμένες νόσους) | 89%(a) |

Αριθμός προγραμμάτων για συγκεκριμένες νόσους της ΕΕ (υφιστάμενα) | 0 | 1 | 2 | 5 | 400% |

Αριθμός πρωτοβουλιών για την υποστήριξη των προγραμμάτων ΠΣΝ* και την ενίσχυση της χώρας | 3 | 7 | 14 | 18 | 157% |

Καμία επίσκεψη χώρας | 4 | 7 | 10 | 15 | 114% |

Έγγραφα καθοδήγησης για τις ΠΣΝ | 3 | 5 | 9 | 12 | 140% |

*Προγράμματα για συγκεκριμένες νόσους |

α) 16 άτομα ως πρόσθετο προσωπικό ώστε ο αριθμός τους να φτάσει τους 34, συμπεριλαμβανομένων κυρίως ανώτερων εμπειρογνωμόνων στον τομέα της μικροβιακής αντοχής, της επιτήρησης της λεγιονέλλας, των ασθενειών που μεταδίδονται μέσω των τροφίμων και του νερού, των τομέων γρίπης που προσδιορίζονται ως προτεραιότητες, όταν πρέπει να οικοδομηθούν ή να ενισχυθούν ικανότητες. |

Στόχος 2 (Επιδημιολογική επιτήρηση) | 2007 | 2008 | 2009 | 2010 | 45%(b) |

Υποστήριξη TESSy* / κατάρτιση κράτους μέλους | 0 | 215 | 150 | 150 | -30%** |

Ενισχυμένη πληροφόρηση σχετικά με τις νόσους που αναγγέλλονται δυνάμει του TESSy (47 νόσοι) | 8 | 12 | 18 | 27 | 125% |

Αριθμός εκθέσεων | 2 | 4 | 8 | 11 | 175% |

Αριθμός συνεδριάσεων εμπειρογνωμόνων | 14 | 17 | 28 | 28 | 65% |

(ομάδες συντονισμού, ομάδες εργασίας για την επιδημιολογική επιτήρηση) |

*TESSy: Το ευρωπαϊκό σύστημα επιδημιολογικής επιτήρησης |

**Το έτος βάσης 2008 είναι το έτος εισαγωγής του συστήματος TESSy, συνεπώς διεξήχθησαν περισσότερες συνεδρίες κατάρτισης |

β) 10 άτομα πρόσθετο προσωπικό ώστε ο αριθμός τους να φτάσει τους 32, που είναι αναγκαίοι για την αναβάθμιση της ικανότητας συντονισμού και της εμπειρογνωμοσύνης, προκειμένου να εξασφαλιστεί η μεταφορά όλων των δικτύων στο ECDC, κυρίως θέσεις εμπειρογνωμόνων στον τομέα της διαχείρισης στοιχείων και της γενικής επιτήρησης |

Στόχος 3 (Επιστημονικές συμβουλές) | 2007 | 2008 | 2009 | 2010 | 59%(c) |

Αριθμός επιστημονικών γνωμών και συμβουλών σε κράτη μέλη | 10 | 12 | 14 | 20 | 67% |

Αριθμός άμεσων συμβουλών κατόπιν αιτήματος της Επιτροπής /του ΕΚ | 8 | 20 | 30 | 30 | 50% |

Αριθμός ειδήσεων/επικαιροποιήσεων με χρήσιμα επιστημονικά συμπεράσματα | 50 | 75 | 120 | 150 | 100% |

Αριθμός συνεδριάσεων εμπειρογνωμόνων | 7 | 10 | 25 | 35 | 250% |

Αριθμός εβδομαδιαίων ωρών για επιστημονική υποστήριξη | 100 | 150 | 180 | 200 | 33% |

γ) 10 άτομα πρόσθετο προσωπικό ώστε ο αριθμός τους να φτάσει τους 27, που χρειάζονται για την παραγωγή επιστημονικών συμβουλών, την επέκταση του έργου σχετικά με τους περιβαλλοντικούς καθοριστικούς παράγοντες των λοιμωδών νοσημάτων (κλιματική αλλαγή) και την οικονομική ικανότητα για την κάλυψη της επιβάρυνσης που προκύπτει από τις νόσους, όσον αφορά όλους τους βασικούς τομείς του προγράμματος εργασίας |

Στόχος 4 (Ετοιμότητα και αντίδραση) | 2007 | 2008 | 2009 | 2010 | 57% (d) |

Παρακολουθούμενη απειλή | 168 | 300 | 350 | 400 | 33% |

Επικαιροποίηση δελτίων ειδήσεων που καταχωρίστηκαν | 1.360 | 2.400 | 2.800 | 3.200 | 33% |

Αξιολογηθείσες απειλές | 142 | 250 | 300 | 330 | 32% |

Απειλές που απαιτούν συγκεκριμένη αντίδραση | 66 | 110 | 130 | 150 | 36% |

Εκτίμηση απειλής που κυκλοφορεί στο EWRS/ δικτυακό τόπο | 9 | 16 | 18 | 20 | 25% |

δ) 8 άτομα πρόσθετο προσωπικό ώστε ο αριθμός τους να φτάσει τους 22, ιδίως για την ολοκλήρωση της ικανότητας ετοιμότητας και αντίδρασης· ανάπτυξη εμπειρογνωμοσύνης στον τομέα της βιοτρομοκρατίας, επέκταση της ικανότητας ανίχνευσης απειλής και εξασφάλιση πλήρους κάλυψης σε όλα τα κράτη μέλη |

Στόχος 5 (Κατάρτιση) | 2007 | 2008 | 2009 | 2010 | 33% (e) |

Αριθμός συνεργατών EPIET (Ευρωπαϊκό πρόγραμμα για την κατάρτιση στον τομέα επιδημιολογικής παρέμβασης) που καταρτίστηκαν | 18 | 19 | 22 | 27 | 42% |

Συμμετέχοντες από τα κράτη μέλη | 185 | 280 | 320 | 400 | 43% |

Αριθμός εβδομάδων κατάρτισης | 15 | 20 | 23 | 26 | 30% |

ε) 2 άτομα πρόσθετο προσωπικό ώστε ο αριθμός τους να φτάσει τους 8 – για περαιτέρω ανάπτυξη της ικανότητας κατάρτισης |

Στόχος 6 (Επικοινωνία για θέματα υγείας) | 2007 | 2008 | 2009 | 2010 | 67% (f) |

Αριθμός διεθνών συνεδριάσεων | 4 | 6 | 7 | 75% |

Αριθμός συνδρομητών ευρωεπιτήρησης | 10.256 | 14.300 | 16.000 | 17.500 | 22% |

Αριθμός άρθρων που δημοσιεύθηκαν στην ευρωεπιτήρηση | 254 | 310 | 335 | 360 | 16% |

Αριθμός δικτυακών στοιχείων | 2.484 | 3.500 | 10.000 | 15.000 | 329% |

Αριθμός πολυγλωσσικών δικτυακών στοιχείων | 0 | 400 | 2.000 | 3.000 | 650% |

Αριθμός δεσμών εργαλείων για την εκστρατεία για τη δημόσια υγεία | 1 | 2 | 3 | 3 | 50% |

Αριθμός ενημερωτικών περιπτέρων σε επιστημονικές συνεδριάσεις | 9 | 18 | 25 | 30 | 67% |

Αριθμός ανακοινώσεων τύπου/δηλώσεων | 40 | 45 | 50 | 60 | 33% |

Αριθμός ειδήσεων σε πολυμέσα/διαδικτυακές μεταδόσεις | 7 | 5 | 8 | 12 | 140% |

στ) 10 άτομα πρόσθετο προσωπικό ώστε ο αριθμός τους να φτάσει τους 25, για την ενίσχυση της επικοινωνίας στον τομέα της υγείας, όπως προσδιορίζεται και από τους εξωτερικούς αξιολογητές, έτσι ώστε να εξασφαλιστεί η επαρκής επικοινωνία, η αυξημένη ενημέρωση στα κράτη μέλη, η πληροφόρηση των μέσων ενημέρωσης και του ευρέος κοινού· οι εμπειρογνώμονες σε επιστημονικές ανακοινώσεις, διαδικτυακές υπηρεσίες, οι συντάκτες |

Στόχος 7 (Εταιρικές σχέσεις) | 2007 | 2008 | 2009 | 2010 | 50% (g) |

Αριθμός σχέσεων με αρμόδιους φορείς | 75 | 85 | 90 | 95 | 12% |

Συνεδριάσεις/τηλεδιασκέψεις με την Επιτροπή/ΕΚ/Οργανισμούς της ΕΕ | 52 | 65 | 77 | 82 | 26% |

Συνεδριάσεις/τηλεδιασκέψεις με την ΠΟΥ | 18 | 24 | 30 | 30 | 25% |

Συνεδριάσεις/τηλεδιασκέψεις με υποψήφιες χώρες | 0 | 10 | 18 | 24 | 140% |

ζ) 2 άτομα πρόσθετο προσωπικό για να επιτευχθεί ο αριθμός των 6 ατόμων που χρειάζονται για να ικανοποιηθεί ο αυξημένος φόρτος εργασίας που προκύπτει οπό την ίδρυση των αρμόδιων φορέων και η αναγκαιότητα ενίσχυσης των σχέσεων με τα θεσμικά όργανα της ΕΕ, συμπεριλαμβανομένων των οργάνων στον τομέα της πολιτικής για τη γειτνίαση |

Στόχος 8 (Εσωτερικός) | 2007 | 2008 | 2009 | 2010 | 35% (h) |

Οι δείκτες που περιλαμβάνονται στο στόχο 8 είναι μάλλον ποσοτικοί παρά ποιοτικοί και έχουν να κάνουν με το επαρκές (όσον αφορά το χρόνο και την ποιότητα) επίπεδο αντίδρασης στις επιχειρησιακές απαιτήσεις. |

Ωστόσο, κάποιοι δείκτες που μπορούν να χρησιμοποιηθούν και εξαρτώνται από την αύξηση του προϋπολογισμού και του προσωπικού παρουσιάζονται παρακάτω: |

Αριθμός υποχρεώσεων πληρωμών | 359 | 450 | 500 | 550 | 22% |

Αριθμός πληρωμών | 3.885 | 5.000 | 6.500 | 7.000 | 40% |

Αριθμός αποστολών που προγραμματίστηκαν | 660 | 810 | 950 | 1.050 | 30% |

Ημερήσιος αριθμός αιτημάτων για βοήθεια στις υπηρεσίες εξυπηρέτησης (helpdesk) των ΤΠΕ. | 15 | 35 | 50 | 55 | 57% |

Αριθμός συμμετεχόντων σε συνεδριάσεις/σεμινάρια κτλ. | 1.571 | 1.704 | 1.800 | 1.950 | 14% |

Αριθμός συνεντεύξεων για προσλήψεις | 470 | 390 | 390 | 290 | -26%* |

*λιγότερες προσλήψεις όταν υφίσταται προσωπικό, εντούτοις προβλέπεται μετάβαση προς τις αυξημένες ανάγκες μάθησης και ανάπτυξης |

η) 12 πρόσθετες θέσεις προσωπικού, συμπεριλαμβανομένων εμπειρογνώμονα στον τομέα της στρατηγικής διαχείρισης, προϊσταμένου επιστήμονα, διαχειριστή κτιρίων, ειδικών στις ICT και στη διαχείριση κρίσεων ασφάλειας των επιχειρήσεων, που είναι αναγκαίοι για να ικανοποιήσουν τις απαιτήσεις που επέφερε η ανάπτυξη του οργανισμού και το συγκεκριμένο πεδίο δραστηριότητάς του |

Ανάπτυξη πόρων

Αριθ. 2 | Επιτήρηση | 13 | 22 | 10 | 32 |

Αριθ. 3 | Επιστημονικές συμβουλές | 12 | 17 | 10 | 27 |

Αριθ. 4 | Ετοιμότητα και αντίδραση | 11 | 14 | 8 | 22 |

Αριθ. 5 | Κατάρτιση | 5 | 6 | 2 | 8 |

Αριθ. 6 | Επικοινωνία στον τομέα της υγείας | 7 | 15 | 10 | 25 |

Αριθ. 7 | Εταιρικές σχέσεις | 2 | 4 | 2 | 6 |

Αριθ.8 (εσωτερικός) | Διακυβέρνηση, διαχείριση, διοικητικές υπηρεσίες | 8 20 | 8 26 | 2 10 | 10 36 |

Σύνολο | 90 | 130 | 70 | 200 |

* Έκτακτοι υπάλληλοι

Ο δημοσιονομικός αντίκτυπος της αύξησης του προσωπικού έχει ήδη ενσωματωθεί στις δημοσιονομικές προβολές του Κέντρου. Το επίπεδο της επιχορήγησης που αναμένεται να ληφθεί από τον κοινοτικό προϋπολογισμό είναι πλήρως σύμφωνο με τον υφιστάμενο δημοσιονομικό προγραμματισμό της Επιτροπής σύμφωνα με τους άξονες του πολυετούς δημοσιονομικού πλαισίου 2007-2013».

Ποσά σε εκατ. ευρώ

Βασικός προϋπολογισμός του ECDC (τρέχουσες τιμές) βάσει του δημοσιονομικού πλαισίου 2007-2013

Ο πίνακας παρακάτω παρουσιάζει την εξέλιξη της κατανομής του προϋπολογισμού κατά την περίοδο 2007-2013.

Ποσά σε χιλιάδες ευρώ

17 03 03 01 | ΜΥΔ | Διαχωριζόμενες | ΟΧΙ | ΝΑΙ | ΟΧΙ | Αριθ. 3β |

17 03 03 02 | ΜΥΔ | Διαχωριζόμενες | ΟΧΙ | ΝΑΙ | ΟΧΙ | Αριθ. 3β |

4. ΣΥΓΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

Εκατ. EUR (με 3 δεκαδικά ψηφία)

Λειτουργικές δαπάνες[4] |

Κράτη μέλη ΕΟΧ/ΕΖΕΣ | στ | 0,604 | 0,935 | 1,000 | 1,450 | 1,500 | 1,530 | 1,550 | 8,569 |

ΣΥΝΟΛΙΚΟ ΠΑΥ, περιλαμβανομένης της συγχρηματοδότησης | α+γ+δ+ε+στ | 28,309 | 40,235 | 50,700 | 57,850 | 59,000 | 60,230 | 61,350 | 355,719 |

4.1.2. Συμβατότητα με το δημοσιονομικό προγραμματισμό

( Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών

( Η πρόταση ενδέχεται να απαιτήσει την εφαρμογή των διατάξεων της διοργανικής συμφωνίας[5] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομικές επιπτώσεις στα έσοδα

( Η πρόταση δεν έχει δημοσιονομικές επιπτώσεις στα έσοδα

( Η πρόταση έχει δημοσιονομικές επιπτώσεις – ο επιπτώσεις στα έσοδα είναι οι ακόλουθες

4.2. Ανθρώπινοι πόροι (ΙΠΑ) (περιλαμβανομένων των μόνιμων υπαλλήλων και του έκτακτου και εξωτερικού προσωπικού) – βλ. λεπτομέρειες στο σημείο 8.2.1.

Άνευ αντικειμένου

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκες που πρέπει να καλυφθούν βραχυπρόθεσμα ή μακροπρόθεσμα

Η ΕΕ εκτίθεται σε ένα φάσμα λοιμωδών νοσημάτων – νοσήματα που θα εξακολουθήσουν να αποτελούν απειλή για την ανθρώπινη υγεία στο προσεχές μέλλον. Καθώς οι άνθρωποι, τα ζώα και τα αγαθά μπορούν πλέον να διακινούνται ελεύθερα μέσα στην Ένωση, η ανάγκη μιας κοινής προσέγγισης για την πρόληψη της εξάπλωσης των νόσων καθίσταται όλο και περισσότερο αναγκαία/προφανής. Ενώ η πρόληψη και η υγειονομική περίθαλψη εξακολουθούν, σε πολύ μεγάλο βαθμό, να διέπονται από την επικουρικότητα, υπάρχει σαφής ανάγκη για ένα Κέντρο, όπως π.χ. το ECDC, που θα επικουρεί μία συντονισμένη προσέγγιση.

Επιπλέον των ταλαιπωριών που υφίστανται οι πληθυσμοί, οι λοιμώδεις νόσοι επιβαρύνουν σημαντικά τους εθνικούς προϋπολογισμούς: βακτηρίδια ανθεκτικά σε αντιβιοτικά προκαλούν λοιμώξεις οι οποίες παρατείνουν την παραμονή στα νοσοκομεία και απαιτούν ειδικές ιατρικές διαδικασίες· μια νέα πανδημία γρίπης έχει εκτιμηθεί ότι θα έχει ως αποτέλεσμα οικονομική απώλεια στις πληγείσες χώρες που αντιστοιχεί σε αρκετές εκατοστιαίες μονάδες του ΑΕγχΠ τους. Η θεραπευτική αγωγή της λοίμωξης του HIV αντιπροσωπεύει σημαντικό κόστος σε αρκετά κράτη μέλη. Ακόμη και η πρόληψη των λοιμωδών νοσημάτων έχει ένα τίμημα: έξι διαφορετικά εμβόλια χορηγούνται σε όλα σχεδόν τα παιδιά σε ολόκληρη την Ένωση με μη αμελητέο κόστος.

Αποτελεί πρόκληση για το ECDC να συμβάλει στην ανάπτυξη των βέλτιστων και πιο αποτελεσματικών ως προς το κόστος μεθόδων πρόληψης και να επικουρήσει τα κράτη μέλη όσον αφορά την εφαρμογή τους. Ο απώτατος στόχος είναι η εκρίζωση της νόσου, γεγονός το οποίο – όπως φαινόταν από την εκρίζωση της ευλογιάς πριν από 30 χρόνια – θα επιφέρει σημαντικά οικονομικά κέρδη. Ενώ αυτό μπορεί να μην είναι δυνατό για πολλές ασθένειες, η εκρίζωση της ιλαράς στην ΕΕ, παραδείγματος χάρη, είναι ένας σαφώς εφικτός στόχος.

5.2. Προστιθέμενη αξία της κοινοτικής συμμετοχής, συνέπεια μεταξύ της πρότασης και των άλλων δημοσιονομικών μέσων, δυνατότητα συνέργιας

Η προστιθέμενη αξία της κοινοτικής συμμετοχής και η ανάγκη ενισχυμένης συνεργασίας των κρατών μελών αναφέρθηκαν ως κίνητρα σε μία πρόταση του 2003 που είχε ως αποτέλεσμα τη δημιουργία του οργανισμού. Στη συνέχεια, το ECDC επιβεβαίωσε τις προσδοκίες σε όλους αυτούς τους τομείς που καλύπτονται από την εντολή του.

Η προστιθέμενη αξία της συμβολής του ECDC σε επίπεδο ΕΕ συνίσταται στην παροχή μιας ενοποιημένης ανάλυσης και επισκόπησης των στοιχείων που υποστηρίζουν την πρόληψη και τον έλεγχο των μεταδοτικών νοσημάτων. Από κοινού με τους αρμόδιους φορείς του, προσδιορίζει τα κενά και συμβάλλει στον ορισμό και την ενίσχυση της ατζέντας έρευνας σε θέματα δημόσιας υγείας. Μέσω συντονισμένης προσέγγισης ως προς την επιτήρηση σε ευρωπαϊκό επίπεδο, η συλλογή στοιχείων μπορεί να τυποποιηθεί ενώ μπορεί να βελτιωθεί και η σχέση κόστους αποτελεσματικότητας με την παροχή συγκρίσιμων στοιχείων για την ενημέρωση των αρμόδιων χάραξης πολιτικής όσον αφορά τα μέτρα αποτελεσματικής πρόληψης και ελέγχου.

Το Κέντρο παρέχει επίσης μια πλατφόρμα για την αλληλεπίδραση μεταξύ των κρατών μελών όσον αφορά την ανταλλαγή της πρακτικής, αξιοποιώντας τις παρεμβάσεις βάσει στοιχείων. Το ECDC αναπτύσσει εκτιμήσεις και οδηγίες κεντρικά για την Ευρωπαϊκή Ένωση – κάτι που απαιτείται ειδικά από τις μικρές χώρες ή τις χώρες με περιορισμένη ικανότητα στον εν λόγω τομέα.

Στο πλαίσιο του έργου του για την ετοιμότητα, το Κέντρο παρέχει τακτικά στα κράτη μέλη επικαιροποιήσεις όσον αφορά τη διεθνή επιδημιολογική κατάσταση, μια δραστηριότητα η οποία ενδέχεται κάποια στιγμή να αντικαταστήσει την ανάγκη κάθε χώρα να επενδύει σε συλλογή στοιχείων για τις επιδημίες η οποία απαιτεί κατανάλωση πόρων. Μέσω των ταχέων εκτιμήσεων των συμβάντων στον τομέα της δημόσιας υγείας το ECDC μπορεί επίσης να διευκολύνει μια συντονισμένη απάντηση στις απειλές που πλήττουν αρκετά κράτη μέλη.

Τόσο η λειτουργία όσο και η λειτουργία της αντίδρασης επωφελούνται από κοινές πανευρωπαϊκές μεθόδους που διδάσκονται σε διάφορους κύκλους μαθημάτων που διοργανώνει το Κέντρο προς τους κυβερνητικούς εμπειρογνώμονες των κρατών μελών στον τομέα.

Το ECDC υποστηρίζει την Επιτροπή στην ανάπτυξη ενός ενεργού δικτύου για την ανακοίνωση κινδύνων, καθώς χάρη στην ύπαρξη ισχυρών δικτύων δίκτυα επικοινωνίας που έχουν δημιουργηθεί σε «ήσυχους καιρούς», οι κοινοποιήσεις σε εθνικό και διεθνές επίπεδο για την αντιμετώπιση σημαντικών κρίσεων στον τομέα της υγείας στο μέλλον μπορούν να εκληφθούν ως έγκυρες, αξιόπιστες, συνεπείς και έγκυρες.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείριση βάσει δραστηριοτήτων)

Το Κέντρο συμβάλλει στους στόχους του προγράμματος για τη δημόσια υγεία (Κεφάλαιο 17 03 του κοινοτικού προϋπολογισμού)

Οι βραχυπρόθεσμοι και μακροπρόθεσμοι στόχοι του Κέντρου παρουσιάζονται στο πλαίσιο τους στρατηγικού πολυετούς προγράμματος 2007-2013 όπως τονίστηκε στην ανακοίνωση.

5.4. Μέθοδος υλοποίησης (ενδεικτική)

( Κεντρική διαχείριση

( απευθείας από την Επιτροπή

( έμμεσα με ανάθεση σε:

( εκτελεστικούς οργανισμούς

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

( εθνικούς δημόσιους οργανισμούς/οργανισμούς με αποστολή δημόσιας υπηρεσίας

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (να διευκρινιστεί)

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Οι εξειδικευμένες υπηρεσίες υψηλής ποιότητας του ECDC, που το Κέντρο αναμένεται να παρέχει (μέσω διαφανών διαδικασιών), απαιτούν προσεκτική παρακολούθηση βάσει βραχυπρόθεσμων δεικτών αποτελέσματος.

Το σύστημα αυτό έχει ως στόχο να δώσει κύρια προσοχή στο ζήτημα του κατά πόσο το έργου του ECDC έχει επιτύχει τις θετικές αλλαγές που προέβλεπαν ο κανονισμός ίδρυσής του και το στρατηγικό πολυετές πρόγραμμά του 2007 – 2013. Υποβλήθηκαν ειδικοί δείκτες στο διοικητικό συμβούλιο στην αρχή του στρατηγικού πολυετούς προγράμματος και εγκρίθηκαν (το Μάρτιο του 2008). Οι δείκτες αυτοί θα χρησιμοποιηθούν κατά τη διάρκεια όλης της περιόδου για την παρακολούθηση της προόδου όσον αφορά τους στόχους και θα παρέχουν βασικές πληροφορίες για την τελική αξιολόγηση του βαθμού των επιτευγμάτων ως προς το στόχο του 2013. Χρησιμοποιήθηκαν οι ακόλουθες αρχές για την ανάπτυξη των εν λόγω δεικτών:

Κάθε στόχος διαθέτει ένα σύνολο δεικτών, επιλεγμένων κατά τέτοιο τρόπο ώστε οι πληροφορίες τους να καθιστούν σαφώς δυνατή την εκτίμηση κατά πόσο/σε ποιο βαθμό επιτεύχθηκε το αποτέλεσμα του στόχου.

Η διατύπωση των κριτηρίων πρέπει να είναι σαφής , και κατά το δυνατό σύντομη.

Καταβλήθηκε προσπάθεια για να ελαχιστοποιηθεί ο αριθμός των κριτηρίων, αλλά ταυτόχρονα να είναι δυνατόν να εκτιμηθούν τα επιτεύγματα σε κάθε τομέα.

Τα κριτήρια είναι μετρήσιμα , κατά ρεαλιστικό τρόπο και με εύλογη προσπάθεια εργασίας.

Για κάθε δείκτη πραγματοποιήθηκε ανάλυση της προτεινόμενης πηγής στοιχείων, της διαθεσιμότητας και της αξιοπιστίας τους και δημιουργήθηκε ένα αποκλειστικό σύστημα πληροφορικής για τη συστηματική συλλογή και ανάλυση των στοιχείων στο πλαίσιο του Κέντρου ECDC.

Στα μέσα της περιόδου του προγράμματος 2007-2013 (δηλ. το 2010) το διοικητικό συμβούλιο θα προβεί σε αξιολόγηση της προόδου. Όσον αφορά την τελική αξιολόγηση των επιτευγμάτων του πολυετούς προγράμματος έως το 2013, αυτό θα ορισθεί χρονικά έτσι ώστε το διοικητικό συμβούλιο να έχει τα αποτελέσματα στα χέρια του όταν θα αποφασίσει για το επόμενο στρατηγικό πολυετές πρόγραμμα, δηλαδή για το πρόγραμμα της περιόδου 2014-2020.

Τέλος, το προσωπικό του ECDC στο τέλος κάθε χρόνου θα αξιολογεί συστηματικά την εφαρμογή του εκάστοτε ετήσιου προγράμματος εργασίας, εκτιμώντας από κοινού την ποιότητα των προϊόντων του και την αποτελεσματικότητα της διαδικασίας εφαρμογής. Τα καλύτερα σημεία της εν λόγω αξιολόγησης θα ενταχθούν στην ετήσια έκθεση του διευθυντή προς το διοικητικό συμβούλιο.

6.2. Αξιολόγηση

6.2.1. Εκ των προτέρων αξιολόγηση

Άνευ αντικειμένου

6.2.2. Μέτρα που ελήφθησαν μετά από ενδιάμεση/εκ των υστέρων αξιολόγηση (διδάγματα από ανάλογες εμπειρίες του παρελθόντος)

Η εξωτερική αξιολόγηση του Κέντρου ανατέθηκε στις 20 Μαΐου του 2007 όπως προβλέπει ο κανονισμός (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου της 21ης Απριλίου 2004.

«Άρθρο 31: το αργότερο στις 20 Μαΐου 2007, το Κέντρο, σε συνεργασία με την Επιτροπή, αναθέτει τη διεξαγωγή ανεξάρτητης εξωτερικής αξιολόγησης των επιτευγμάτων του, βάσει των όρων αναφοράς που εκδίδει το διοικητικό συμβούλιο σε συμφωνία με την Επιτροπή. Με την αξιολόγηση κρίνονται:

α) η ενδεχόμενη ανάγκη επέκτασης του Κέντρου σε άλλες σχετικές δραστηριότητες κοινοτικού επιπέδου στον τομέα της δημόσιας υγείας, ιδίως παρακολούθησης της υγείας·

και

β) ο προγραμματισμός περαιτέρω τέτοιων εξετάσεων.»

Το Κέντρο ξεκίνησε μια ανοικτή πρόσκληση υποβολής προσφορών. Η συγγραφή υποχρεώσεων συντάχθηκε από την ομάδα εργασίας του διοικητικού συμβουλίου με τη συμφωνία της Επιτροπής. Ο ανάδοχος διενήργησε περισσότερες από 80 συνεντεύξεις με βασικά ενδιαφερόμενα μέρη τους τελευταίους μήνες (θεσμικά όργανα και οργανισμοί της ΕΕ, διεθνείς οργανισμοί, δίκτυα επιτήρησης της ΕΕ, εθνικά ιδρύματα επιτήρησης, εθνικά υπουργεία υγείας και προσωπικό του ECDC).

Τα συμπεράσματα αυτής της πρώτης εξωτερικής αξιολόγησης παρουσιάζονται στην ακόλουθη δικτυακή διεύθυνση: http://ecdc.europa.eu/en/About_us/Key_documents/.

6.2.3. Όροι και συχνότητα των μελλοντικών αξιολογήσεων

Οι ανεξάρτητες εξωτερικές αξιολογήσεις του Κέντρου θα ανατίθενται κάθε 5 έτη.

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Για την καταπολέμηση της απάτης, της διαφθοράς και άλλων παράνομων πρακτικών εφαρμόζονται άνευ περιορισμού στον οργανισμό αυτό οι διατάξεις του κανονισμού (ΕΚ) αριθ. 1037/1999.

Ο οργανισμός εντάσσεται στο πλαίσιο της διοργανικής συμφωνίας της 25ης Μαΐου, 1999 σχετικά με τις εσωτερικές έρευνες από την OLAF.

Οι αποφάσεις σχετικά με τη χρηματοδότηση καθώς και οι συμφωνίες και τα μέσα εφαρμογής που απορρέουν από αυτές προβλέπουν ρητά ότι το Ελεγκτικό Συνέδριο και η Olaf μπορούν να διεξαγάγουν, εφόσον είναι απαραίτητο, επιτόπιους ελέγχους στους αποδέκτες των όρων του οργανισμού και στους υπαλλήλους που είναι αρμόδιοι για τη διάθεσή τους.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Βλέπε στο σημείο 4 της ανακοίνωσης πίνακα που περιγράφει στους στόχους του Κέντρου ECDC για την περίοδο 2007-2013. Η επισκόπηση των αναμενόμενων αποτελεσμάτων ανά στόχο δίνεται ξεχωριστά στο έγγραφο εργασίας του προσωπικού στο οποίο παρουσιάζεται λεπτομερώς η περαιτέρω ανάπτυξη του Κέντρου για την περίοδο προγραμματισμού 2009-2013.

8.2. Διοικητικές δαπάνες

Η ενέργεια δεν έχει αντίκτυπο στις διοικητικές δαπάνες του κοινοτικού προϋπολογισμού και δεν διατίθενται ανθρώπινοι πόροι απευθείας σε αυτήν από την Επιτροπή.

Το διοικητικό κόστος του οργανισμού, συμπεριλαμβανομένου του κόστους επάνδρωσης, χρηματοδοτείται από το επιχειρησιακό κονδύλι του προϋπολογισμού 17 03 03 01.

[1] http://ecdc.europa.eu/en/About_us/Key_documents/Documents/ECDC_MAS_.pdf

[2] http://ecdc.europa.eu/en/About_us/Key_documents/.....

[3] Το κέντρο δεσμεύεται περαιτέρω να τεκμηριώσει και να περιγράψει λεπτομερώς δεόντως τα μελλοντικά σχέδια επάνδρωσης στο πλαίσιο των πολυετών προγραμμάτων πολιτικής προσωπικού και να τα ευθυγραμμίσει με τις κατευθυντήριες γραμμές της Επιτροπής

[4] Δαπάνες οι οποίες δεν εμπίπτουν στο κεφάλαιο xx 01 του σχετικού Τίτλου xx.

[5] Βλ. σημεία 19 και 24 της διοργανικής συμφωνίας.